钦定古今图书集成/明伦汇编/氏族典/第053卷 > 韦绶
## 钦定古今图书集成/明伦汇编/氏族典/第053卷 > 韦绶

按《唐书韦绶传》：“绶字子章，京兆万年人。建中末，为长
安尉。朱泚乱，羸服走奉天，拜华阴令，佐襄阳于𬱖府。
数讥谑，刺𬱖横恣，𬱖不能容，荐诸朝，三迁职方郎中。
穆宗为太子，绶入侍读，迁谏议大夫。数为俚言以悦
太子。帝怒，外迁虔州刺史。穆宗立，召为尚书右丞，集
贤院学士，进位礼部尚书，俄以检校户部尚书为山”
南西道节度使。绶耄而贪，不能事军政，纲维乱弛。卒，
赠尚书右仆射。